Petra - jimileroux30
Herman November 6, 2008 at 9:05am
Madam, goeie môre hier vanuit die Weskus, 'n heerlike dag, bietjie betrokke, maar stunning. Ek verheug my altyd in die wonderwerk van elke nuwe dag, sjoe, die liewe Vader moet baie vroeg opstaan om sulke mooi dae te maak, dit kos baie ure en tyd om alles, die blomme en bome en blou lug, die seë se blou en groen en bruin, ag alles so mooi in te kan kleur. Ek vra elke dag dat Hy darem tyd sal maak om my ou verrimpelde ou gesiggie ook bietjie kleur te gee (die grys hare kan Hy maar los), genoeg want ek moet nog bietjie kan aanpass na die wat bietjie olik voel ook. Skype is 'n program waar jy gratis en verniet oor die hele wye wêreld kan bel!!! Gaan na www.skype.com, down load die program, en volg die riglyne. Dan kies jy 'n skype naam en password en siedaar, jy kan gratis bel, wêreld wyd. En as jy oulik is koop jy 'n telefoontjie en 'n kamarakie en dan is jou mooi gesiggie sommer ook "visible". Haai o blommie, myse oege val toe na gester se boedskap aan djou, sal ik nie skrik oor myse lam vingers wat so vekeerd kan spelle né. Nou ja , 'n nuwe dag bring nuwe uitdagings en baie werk. Groetnis eers en baie seën
Herman November 5, 2008 at 3:56pm
Sjoe, die ou spreekwoord së "gee werk aan iemand wat besig is en jy kry dit gedoen" Ja ek glo iemand iewers sal ook eendag së mooi so goeie en getroue Petratjie ............ Jy klink bedrywig, maar dit klink lekker en interessant. Hou jou uit die kwaad né. Ek self ook besig met jaareinde goed, nog 2007 se goed, dan nog 2008 ook, en nog 17 ander kliente se goedjies nog voor maand einde, en dan tussenin vang ons lekker groot vet Steenbrasse hier in die Bergrivier. Wou nog vra, het jy dalkies "skype" fasiliteite en as jy het wat is jou skype naam. Ek is op skype. Ons is mos aan die Weskus, so wind ken ons, soggens tjoepstil tot 11.00, sjoe, dan raak die Suid-oos maar soms geniepsig. Was baie jare laas in jou kontrei, het laas nog op skool SA Kampioenskappe (Altetiek) daar gehardloop. My ouers het ook daar gewoon op 'n stadium, lank, lank gelede, nog voor die blou-maan dae. Ons praat weer. Het nog baie om te praat, maar het nou eers 'n aflewering. Lekekr werk!!
Groetnis en Seënwense
Herman November 5, 2008 at 2:36pm
Hi jy, nee darem nog nie. Is redelik besig met opsies vir Desember, d.i. sorgvuldige aankope, pryse is belaglik en dan moet ek nog iets vir die "oudag" bysit, wie sal anders na my in die gryse ouderdom wil omsien? Intussen het ons 4 sterftes in die familie gehad, o.a my Pa ook - die sterf in die buiteland, ook onder my werkers se familie 2 sterftes. Het die afgelope naweek ook afgesluit met die visfabrieke se jaarlike sportnaweek toernooi, hulle speel rugby en netbal en sokker, en ons moes die kos voorsien. Dit verg baie baie baie tyd, voorbereiding en dan die goeie en regte reëlings wat mos deur die nimlike jimmi (d.i. my benaming vir die satan) alles in die wiele gery word. Verbeel jou, ek kan mos nie reëlings tref sonder om die skepsel se mening te vra nie!!!
Verder gaan dit goed, arm mense kla mos nie. Dankie vir al die mooi e-posse, het ook nie altyd kans om terug te laat weet nie. Vertel dan bietjie hoe dit daar by jou gaan?
Herman September 25, 2008 at 2:17pm
Hi stranger, ja baie dankie. Deur gebed en geloof en genade van BO het die beentjie weer aangegroei. Volgens die veearts 'n wonderwerk want hierdie hondjies het soos volstruise net lugpype vir beentjies en daar is wynig gerapporteerde sukses met enige vorm van hegting wêreld wyd. Drie veeartse het gesê die beentjie sal nooit aangroei nie na agt weke van gips en moet afgesit word, maar een dr. het gesê geen waarborg maar met slegs 'n 10% kans het ek volhard @ koste van R3000, en verlede Vrydag was ek daar en beentjie is aangegroei. Nou loop die ou nog met die skroewe (4 van hulle) en ons het gedink nog een week sal nie skade doen nie, en nou kom die draaitjies en skroewe af môre. Ek is verheug want die ou loop te mooi met al vier voetjies. Het hom nou geleer met 'n plyster om die ander voorbeen om weer die seerbeen te gebruik ... sielkunde vrou, sielkunde. Groetnis eers. Die afdag van gister bring net baie werk vandag. Lekker naweek.
Susan September 19, 2008 at 10:22am
Dis waar, Petra, ons Vader, sorg en dis Wonderlik om Sy kind te wees. Loof Hom.
Petra September 11, 2008 at 3:47pm
EK IS LIEF VIR JULLE ALMAL!!!
Herman August 21, 2008 at 9:36am
Hi môre, skuus vir die skuinlê die afgelope twee dae, swoeg met belastings en maand afsluitings en BTW (het mos 23 jaar by SARS gewerk in regsafdeling en bestuur nou afsonderlik van die slaghuis my eie belasting en boekhou bedryf) en personeel tekorte (verlof en siek en een trek) MAAR ook die opwinding vir hierdie naweek se groot boerewors kompitisie (Shoperite/Checkers - nee nie die sewendelaan s'n nie - hier by ons leef nie Mopaniewurms nie). Neem elke jaar deel. Ons boerewors resep is al 54 jaar beproef (LW sê nie oud nie anders dink die slim van woord en gedagte mense die wors is ook so oud) en het al deur die jare verskeie toekennings ontvang. Nou is dit spices en meet en weeg en die regte vleis gehalte ens. Ja wel, ek is al te lank uit die skool. As ek vandag moet rondry waar ek as kind groot geword het, glo ek nie ek sal die plekke vind nie. En my drie viervoet kinders wis niks van atlasse nie. Dank de vader dat ek hulle dit moet aandoen né. Dit gaan baie beter met die ou se voetjie dankie, beentjie het vier staal penne vir ondersteuing, sal oor drieweke weet of die beentjie aangegroei het. Ek dra nie kennis van enige noemenswaardige padwedlope hier in ons distrik nie, sal wel uitvind en laat weet.
Groetnis en seênwense
(PS. as jy e-pos het sal ek foto's aanstuur)
Herman August 18, 2008 at 12:23pm
Nee Petra, jy kan beter doen as dit ... ek glo die kinders het 'n atlas met volledige kaarte en insette oor die mooie Weskus en al sy pragtige plekies en dorpe. Ons dorp en rivier is daar iewers tussen al die plekke wat jy noem, jy moet net mooi kyk, want hulle is so naby ek sien hulle sommer net hier van my stoep af. Die rivier is 'n landmerk van ons gebied en o.a. baie bekend vir die jaarlikse bergrivierkano-vaart.
Dankie vir die naweek wense, maar ek kom nou eers by die e-posse uit. Die naweek was hartseer want 'n motor het ons Miniatuur Doberman-pincher hondjie (net 18 mnde) Sondag doodgery. Ons het die hondjie drie-weke gelede aan 'n ouerige dame as companion gegee want sy is baie alleen (man werk uitstedig en is net naweke tuis). Nou het ons as troos gereël dat sy voor kersfees weer 'n nuwe baba-hondjie kan kry. Die hondjie was twee van my drie hondjies se ma en die ander een se suster. Ons het dus drie van hulle. Die oudste weeg 1.6 kg en is 18 mde oud, die ander twee is boetie en sussie en is nou 9 mnde oud, Babbeltjies, die reuntjie se beentjie links voor het gebreek nadat 'n groot brak daarop getrap het. Ons is noual in die 8ste week van spanning en afwagting want hierdie hondjies se beentjies is bekend daarvoor dat hulle nie aangroei nie. Ek weier egter om te aanvaar dat die beentjie afgesit moet word en glo dat as daar 'n tienpersent kans is, ek die hondjie 'n regverdige kans moet bied tot genesing. Glo my vry, die rehabilitasie program is moeilik om so 'n klein lewenslustige klein mametjie hond rustig en stil te probeer hou. Die beentjie is op twee-plekke af, maar is nou stewig vervind met 4 skroewe. Ciska is die ander tefie, net 1.4 kg, maar die woeligheid self.
My pa het 'n sê ding gehad "dat 'n klomp mak skape kom maklik in een kraal" dit is nou as die Transvaalse familie jaarliks so rondom kersfees kuierplek soek en ons sommer krismis-bed moes maak; so die uitnodiging is darem nie te vergesorg nie né, d.i. as al die skape net mak is !!! Party van ons gesinne is mos maar geseënd met 'n ou swartskapie of wat praat ek nou alles. Ek groet eers. Laat die vingers maar lekker kopkrap deur die ou atlassie se blaaitjies en kaare (dis nou kaarte né).
Groetnis en seënwense eers
Herman August 14, 2008 at 4:27pm
Hallo Petra. Laaiplek lê aan die voet van die Bergrivier. Die Bergrivier oorsprong uit Franshoek distrik, loop deur die Paarl, Wellington, verby Hermon na Piketberg en dan swaai dit lings af na die see by Velddrif (Vellerif) waar dit verby Port Owen tot by Laaiplek in die see loop. Laaiplek is die aflaai plek vir die vissersbote. Laaiplek en Velddrif en Port Owen vorm basies een dorp maar is elkeen 'n dorp in eie reg. (Port Owen is hoofsaaklik tyddeel vakansie perseel met residensiële ontwikkeling langs die waterkanaal en yachtklub). Verder af Kaap se kant toe lê Vredenburg en Saldanha (Club Mykanos vakansie oord) en Langebaai. Noord van ons lê Dwarskersbos en Elandsbaai (kreef wêreld) en Lambertsbaai (bekende muisboskerm-eetplek). Ek self besit die "Weltevrede Slaghuis" op Laaiplek met die beste boerewors in die land en natuurlik die beste droëwors!!! Kom kuier en proe self.
Adri Pretorius August 12, 2008 at 4:27pm
Hallo Petra - Ek het nou net jou "blog" van Willie gelees! My hart is saam met jou seer, want ons is net so lief vir ons 4-voet vriendjie! Ons het so 5 jaar gelede ook ons wolfhond, Rista, verloor. Sy was maar 4 jaar oud -- dit was omtrent trane en hartseer!! Nou het ons 'n JackRussel en sy naam is "Oakley". Is ook al 5 oud, en is my man se skaduwee as hy by die huis is. Hoe arm sal ons lewe wees sonder ons diere-vriende? Dit is wat ek nie kan verstaan nie, en wat my hart in stukke breek, is wreedheid teenoor diere!
Is jou e-mail-adres beskikbaar? Ek gaan nie elke dag op die web nie, maar lees elke dag my "mails"! Laat weet maar, dan sien ons hoe dit werk!
Ja Petra, dit is die wonderlike van die stadiums in 'n mens se lewe, en ek glo met my hart dis wat die Here vir ons wil he! Die verhouding met my kinders is nou op 'n heel ander vlak as wat toe hulle tieners was - maak 'n mens maar nog ALTYD vies - maar dit is ook ok, wat my wys hulle het menings van hulle eie en het hulle eie lewe, al wil ma en pa maar nog altyd betrokke wees. Soos ek altyd vir hulle se: al is ek en hulle pa 180 jaar oud, en hulle 130, is en bly hulle ons KINDERS!!!!! en ons bly ma en pa! Is dit nie so nie?
Die weer is so snaak hier by ons - deur die dag word dit warm, maar in die aand en die nag is dit nog koud! Die tuin begin nou uitloop, en ek is bevrees dit gaan maar weer ryp-skade afgee, want dit gebeur elke jaar dat ons nog so 'n laaste afskeid ryp kry, en dan kry al die ou bloeiseltjies en sagte groen blaartjies baie seer. My tuin het hierdie jaar omtrent dood geryp. Nou begin ons so stadigaan verstaan hoekom hier GEEN tuin was toe ons hier gekom het nie, alles het elke jaar doodgeryp!!
Nou ja, sterkte vir julle gesin, en seen en voorspoed.